open-index/open-wikipedia-markdown huggingface dataset:
Αχελώος (Βουλγαρία)

Ο **Αχελώος** () είναι ποταμός στην ανατολική Βουλγαρία. Πηγάζει από το βουνό του Αετού-Καρνομπάτ, 1,5 χιλιόμετρα από το Δρυάνκοβετς και ρέει κατευθείαν στη Μαύρη Θάλασσα νότια του χωριού Αχελόι. Ο Αχελώος έχει μήκος 39,9 χιλιόμετρα και διαθέτει δεξαμενή άρδευσης, τη δεξαμενή Αχελώου, χτισμένη κατά μήκος της ροής του. Η λεκάνη απορροής του ποταμού καλύπτει 141 τετραγωνικά χιλιόμετρα και η μέση απέκκρισή του είναι 0,7 κυβικά μέτρα ανά δευτερόλεπτο.

Ο ποταμός είναι γνωστός ως ο τόπος της Μάχης του Αχελώου στις 20 Αυγούστου 917 μεταξύ του βουλγαρικού κυβερνήτη Συμεών Α΄ και των Βυζαντινών υπό τον Λέοντα Φωκά, μια από τις μεγαλύτερες μάχες του Μεσαίωνα και μία από τις μεγαλύτερες στρατιωτικές επιτυχίες της Πρώτης Βουλγαρικής Αυτοκρατορίας.

## Παραπομπές


## Πηγές

* 

Κατηγορία:Ποταμοί της Βουλγαρίας
Αλεπού (βάλτος)

Η **Αλεπού** είναι βάλτος στη βουλγαρική ακτή της Μαύρης Θάλασσας, που βρίσκεται στην επαρχία Μπουργκάς, 6,5 χιλιόμετρα νότια της παραθεριστικής πόλης της Σωζόπολης. Έχει μήκος 3,3 χιλιομέτρων και πλάτος έως 320 μέτρα, με έκταση 167 εκταρίων. Από το 1986, η περιοχή έχει χαρακτηριστεί ως φυσικό καταφύγιο λόγω της μεγάλης ποικιλίας σπάνιων και προστατευόμενων υδρόβιων πτηνών που ζουν εκεί και έχει διατηρήσει σημαντικό ενδιαφέρον από τοπικούς και ξένους ορνιθολόγους. Οι αμμόλοφοι δίπλα στον προστατευόμενο βιότοπο έχουν επίσης χαρακτηριστεί προστατευόμενοι. Λόγω της χαλαρής προστασίας από τις τοπικές αρχές, η παράνομη θήρα και η αλιεία εξακολουθούν να αποτελούν απειλή για το βιότοπο. Αποτελεί μέρος της σημαντικής περιοχής πτηνών του Ροπόταμου.

Η παραλία απέναντι από την Αλεπού είναι γνωστή για τη γραφική ομορφιά και τα γαλαζοπράσινα νερά της. Μέχρι τότε το κτίριο του συγκροτήματος του θερέτρου Αγίου Θωμά το 2009, ήταν γνωστό ως μια από τις λίγες πραγματικά άγριες παραλίες στη Βουλγαρία.

Οι βραχονησίδες της Αλεπούς στα Νότια Σέτλαντ στην Ανταρκτική πήραν το όνομά τους από την τοποθεσία Αλεπού.

## Παραπομπές


## Εξωτερικοί Σύνδεσμοι

Κατηγορία:Προστατευόμενες φυσικές περιοχές στη Βουλγαρία
Κατηγορία:Παραλίες της Βουλγαρίας
Κατηγορία:Πύργος Θράκης
Ημέρα της Κρατικής Σημαίας (Τατζικιστάν)

μικρογραφία|Σημαία του Τατζικιστάν
Η **Ημέρα της Κρατικής Σημαίας του Τατζικιστάν** είναι μια επίσημη αργία του Τατζικιστάν. Καθιερώθηκε το 2009 και εορτάζεται στις 24 Νοεμβρίου. Γιορτάζει την υιοθέτηση της Σημαίας του Τατζικιστάν, στις 24 Νοεμβρίου του 1992.

## Δείτε επίσης
* Δημόσιες αργίες στο Τατζικιστάν

## Παραπομπές

Κατηγορία:Τατζικιστάν-επέκταση
Κατηγορία:Πολιτισμός του Τατζικιστάν
Οικογένεια Σκληρού

Οι **Σκληροί** (Εν. Σκληρός, θηλ. Σκλήραινα) ήταν βυζαντινή οικογένεια με αρμενική καταγωγή. Γενέτειρά τους ήταν είτε η Μικρά Αρμενία ή το Θέμα Σεβαστείας. Μέλη της οικογένειας ανέδειξαν πολλούς πολιτικούς και στρατιωτικούς στην Βυζαντινή Αυτοκρατορία. Πρώτο γνωστό μέλος της οικογένειας αναφέρεται τον 9ο αιώνα, το μικρό του όνομα δεν έχει διασωθεί , και ήταν στρατηγός του Θέματος Πελοποννήσου.

Γνωστά μέλη της οικογένειας είναι οι:
* Σκληρός, στρατηγός τον 9ο αιώνα.
* Λέων Σκληρός, στρατηγός τον 9ο αιώνα.
* Σκληρός, Αρμένιος στρατηγός τον 9ο αιώνα.
* Θεοφανώ Σκλήραινα, αυτοκράτειρα της Αγίας Ρωμαϊκής αυτοκρατορίας.
* Θεόδωρος Σκληρός, μάγιστρος και ανθύπατος.
* Αντώνιος Σκληρός, πρωτοσπαθάριος και στρατηγός.
* Νικήτας Σκληρός, πρωτοσπαθάριος.
* Πανθήριος Σκληρός, πρωτοσπαθάριος, μέγας δομέστικος και στρατηγός.
* Βάρδας Σκληρός, μάγιστρος και στρατηγός.
* Ρωμανός Σκληρός, στρατηγός και γιος του Βάρδα
* Κωνσταντίνος Σκληρός, πατρίκιος.
* Μαρία Σκλήραινα, πρώτη σύζυγος του Ιωάννη Τσιμισκή, αδελφή των Κωνσταντίνου και Βάρδα, πέθανε από αρρώστια ίσως το 969
* Φωτεινός Σκληρός, από πολλούς ταυτίζεται με τον Πανθήριο.
* Ρωμανός Σκληρός, μάγιστρος, πρωτοστράτορας και στρατηγός. Αναφέρεται μεταξύ άλλων, φεουδάρχης, οικιστής και ονοματοδότης του σημερινού χωριού Σκληρός Μεσσηνίας.
* Βασίλειος Σκληρός, πατρίκιος.
* άγνωστη κόρη του Βασιλείου σύζυγος του αυτοκράτορα Κωνσταντίνου Θ΄. 
* Νικόλαος Σκληρός, πέρασε από πολλά αξιώματα.
* Σκληρός, σεβαστός
* Δημήτριος Σκληρός, πρωτέκδικος της μητροπόλεως Ζιχνών.

## Παραπομπές


## Πηγές
* Εγκυκλοπαίδεια Μείζονος Ελληνισμού, Σκληροί, Συγγραφή : Στουραϊτης Ιωάννης  (10/10/2003)

Σκληρου
Ισαάκιος Κομνηνός

**Ισαάκιος Κομνηνός** μπορεί να αναφέρεται στους εξής:

* Ισαάκιος Α΄ Κομνηνός, Αυτοκράτορας των Ρωμαίων το 1057-1059.
* Ισαάκιος Κομνηνός (αδελφός Αλεξίου Α΄), δούκας Αντιόχειας και σεβαστοκράτορας.
* Ισαάκιος Κομνηνός (υιός Αλεξίου Α΄), σεβαστοκράτορας.
* Ισαάκιος Κομνηνός (υιός Ιωάννη Β΄), σεβαστοκράτορας.
* Ισαάκιος Κομνηνός της Κύπρου, αυτόνομος κυβερνήτης της Κύπρου το 1184-1191.
Λόπεσι Αιγιαλείας

:*Για οικισμούς με την παλιά ονομασία Λόπεσι, δείτε: [[Λόπεσι Αχαΐας]] και [[Λιόπεσι]]*

Το **Λόπεσι** της ορεινής Αιγιαλείας είναι μια μικρή οικιστική θέση στις βορειοδυτικές πλαγιές του όρους Μπαρμπάς, που αποτελεί ανατολική φυσική προέκταση του ορεινού όγκου του Παναχαϊκού, ευρισκόμενο μέσα στο ελατόδασος της περιοχής.

Αποτελεί παραθεριστικό προορισμό αποτελούμενο ως επί το πλείστον από εξοχικές κατοικίες και ανήκει στην περιφέρεια της Τοπικής Κοινότητας Κουνινάς της Δημοτικής Ενότητας Αιγίου του Δήμου Αιγιαλείας.

## Γεωγραφία
Βρίσκεται σε υψόμετρο 1.085 μέτρων. Απέχει 9 χλμ. περίπου από την Κουνινά, 21 χλμ. από το Αίγιο (μέσω του χωριού Παρασκευή), 24 χλμ. από την Χαλανδρίτσα, 43 χλμ. από την Πάτρα και 65 χλμ. από τα Καλάβρυτα.

Εγγύς του βρίσκονται τα χαλάσματα του χωριού Φράγκα και ο παραθεριστικός οικισμός της Ρακίτας, στο ομώνυμο οροπέδιο. Στα δυτικά του διέρχεται ο ποταμός Μεγανίτης.

## Ιστορικά στοιχεία
Είναι παλιό χωριό της περιοχής. Ως χωριό, αναφέρεται το 1700 στο Ενετικό Κτηματολόγιο της Βοστίτσας. Εκεί, αναφέρονται ως κάτοικοί του οι *Stathi Buzzalla* και *Stamo Laffi*. Ωστόσο, δεν αναφέρεται στις βενετικές απογραφές *Corner* και *Grimani* του 1689 και 1700 αντίστοιχα, ενώ δεν απογράφεται ποτέ ως ανεξάρτητος οικισμός στις εθνικές απογραφές.

## Λοιπά στοιχεία
Στον οικισμό υπάρχει εκκλησία αφιερωμένη στον Άγιο Νικόδημο, το οποίο γιορτάζει κάθε χρόνο στις 14 Ιουλίου.

## Παραπομπές και υποσημειώσεις


## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λόπεσι.
* Κ. Ντόκος - Γ. Παναγόπουλος*, Βενετικό Κτηματολόγιο της Βοστίτσας,* Αθήνα 1993.

## Εξωτερικοί σύνδεσμοι
* Ψηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.
* Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017.
* Ε.Ε.Τ.Α.Α. - Διοικητικές μεταβολές Κοινότητας Κουνινάς Αχαΐας. eetaa.gr. Ανακτήθηκε: 25/11/2017.
* Αθανάσιος Δ. Τζώρτζης, «Το Λόπεσι της Βοστίτσας». Ιστολόγιο Γκέρμπεσι (Προφήτης Ηλίας) Αχαΐας. 15 Δεκεμβρίου 2013. Ανακτήθηκε: 25/11/2017.
* Γιορτάστηκε ο Άγιος Νικόδημος στο Λόπεσι Κουνινάς. protionline.gr. 14/07/2017. Ανακτήθηκε: 25/11/2017.
* Για να σωθούν τα ελατοδάση της Αιγιάλειας και της Β. Αχαΐας από τη φωτιά χρειάζεται σχεδιασμός . aigialeiapress.com. 22/05/2017. Ανακτήθηκε: 25/11/2017. 
* Δήμος Αιγιαλείας. wiw.gr. Ανακτήθηκε: 25/11/2017. 
* Το Λόπεσι Κουνινάς στον χάρτη. topoguide.gr. Ανακτήθηκε: 25/11/2017. 
* HERE WeGo. here.com. Ανακτήθηκε: 25/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Πέτρος Βονδιόλης

Ο **Πέτρος Βονδιόλης** (1765 ή 1768–1808) ήταν Έλληνας λόγιος και ιατρός.

## Βιογραφικά στοιχεία
Γεννήθηκε το 1765 ή το 1768 στην Κέρκυρα. Γονείς του ήταν οι Ιάκωβος Βανδιόλης και η Κλάρα Μαρσίλη. Σπούδασε ιατρική και φιλοσοφία στο Πανεπιστήμιο της Πάντοβα όπου αναγορεύθηκε διδάκτωρ το 1789, ενώ σε ηλικία 22 ετών εξελέγη μέλος της Ακαδημίας Επιστημών της πόλης. Εργάστηκε ως ιατρός στην Κωνσταντινούπολη και σε πόλεις της Ιταλίας. Όταν η Κέρκυρα καταλήφθηκε από τους Γάλλους, επέστρεψε εκεί και έγινε στρατιωτικός ιατρός, έγινε καθηγητής της Ιονίου Ακαδημίας και εξελέγη μέλος της Αναγνωστικής Εταιρείας της Κέρκυρας. Ωστόσο, μετακόμισε στη Μπολόνια όπου διορίστηκε καθηγητής στο πανεπιστήμιο της πόλης. Πέθανε εκεί το 1808, ενώ μετά το θάνατό του ανεγέρθηκε μνημείο προς τιμήν του. Κατά τη διάρκεια του βίου του συνέγραψε κυρίως ιατρικά συγγράμματα αλλά και ποιήματα.

## Παραπομπές


## Εξωτερικοί σύνδεσμοι
*Πέτρος Βανδιόλης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ιατροί του 18ου αιώνα
Κατηγορία:Έλληνες λόγιοι του 18ου αιώνα
Κατηγορία:Έλληνες ιατροί του 19ου αιώνα
Κατηγορία:Έλληνες λόγιοι του 19ου αιώνα
Φιλελευθέρα Δημοκρατική Ένωσις

Η **Φιλελευθέρα Δημοκρατική Ένωσις** (**ΦΙ.Δ.Ε.**) ήταν βραχύβιο ελληνικό πολιτικό κόμμα του κέντρου, που ιδρύθηκε το 1955. Ιδρυτής και πρόεδρος του κόμματος ήταν ο Σοφοκλής Βενιζέλος.

## Ιστορικό
Η Φιλελευθέρα Δημοκρατική Ένωσις ιδρύθηκε στις 14 Απριλίου 1955 από το Σοφοκλή Βενιζέλο. Είχε προηγηθεί η παραίτηση του Βενιζέλου από τη συναρχηγία του Κόμματος Φιλελευθέρων λόγω ενδοκομματικών διενέξεων, με τον έτερο συναρχηγό Γεώργιο Παπανδρέου. Το Σοφοκλή Βενιζέλο ακολούθησαν 24 βουλευτές (Λευτέρης Βενιζέλος, Βολουδάκης, Βουλόδημος, Ελευθεριάδης, Ζαννής, Ζερβάνος, Ζίγδης, Κίκας, Κοθρής, Κρασαδάκης, Μαρής, Μαυριδόγλου, Μητσοτάκης, Μουράτογλου, Ορφανός, Παπαμαστοράκης, Παπασπύρου, Πασσάδης, Πολυχρονίδης, Σκουλάς, Τζαννετάκης, Τζατζάνης, Ταντίρης, Χλουβεράκης).

Το Δεκέμβριο του ίδιου έτους συμφώνησε με το Κόμμα Φιλελευθέρων, την Ενιαία Δημοκρατική Αριστερά και τα άλλα κόμματα της αντιπολίτευσης για την ίδρυση της Δημοκρατικής Ενώσεως ενόψει των εκλογών του 1956. Στις εκλογές ο συνασπισμός εξέλεξε 132 βουλευτές, εκ των οποίων οι 42 ανήκαν στη ΦΙ.Δ.Ε.

Στις 11 Μαρτίου 1957 ανακοινώθηκε η συγχώνευση του κόμματος με το Κόμμα Φιλελευθέρων, με το Σοφοκλή Βενιζέλο να αναλαμβάνει την αρχηγία του, από κοινού με τον Γεώργιο Παπανδρέου.

## Αποτελέσματα εκλογών
### Βουλή των Ελλήνων

## Πηγές
*Μεταπηδήσεις και αλλαγές στρατοπέδου πολιτικών στελεχών (1950- 1967)
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

Κατηγορία:Πρώην φιλελεύθερα κόμματα στην Ελλάδα
Κατηγορία:Βενιζελισμός
Μασουραίικα Αχαΐας

Τα **Μασουραίικα** είναι οικισμός της Τοπικής Κοινότητας Κάλφα του Δήμου Ερυμάνθου στην Αχαΐα. Σε αντίθεση με το υπόλοιπο χωριό, βρίσκεται γεωγραφικά στον Νομό Ηλείας. Εκεί βρίσκεται η εκκλησία του Αγίου Νικολάου (Αη-Νικόλας).

Βρίσκεται σε υψόμετρο 200 μέτρων περίπου. Απέχει οδικώς περίπου 53 χλμ. από το κέντρο της Πάτρας και 38 χλμ. περίπου από την Χαλανδρίτσα, έδρα του Δήμου Ερυμάνθου.

## Ιστορικά στοιχεία
Η ονομασία του είναι ανθρωπωνυμικό και προέρχεται από το επίθετο "Μασούρας" που κατοικεί στην περιοχή. Είναι σχετικά καινούριος οικισμός. Αναγνωρίστηκε επισήμως ως οικισμός στις 05/04/1981 και έκτοτε αποτελεί τμήμα της Κοινότητας Κάλφα σε όλες τις διοικητικές μεταβολές.

Σύμφωνα με τοπικές μαρτυρίες αναφέρεται η κατοίκησή του ήδη μετά το 1900 και οι οικιστές της περιοχής προήρθαν από το ορεινό χωριό της Δερβινής. Μόλις το 1981 απογράφεται αυτοτελώς ενώ πριν οι κάτοικοί του απογράφονταν στον πληθυσμό του γειτονικού Κάλφα.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Υπουργείο Περιβάλλοντος και Ενέργειας, «Μελέτη μορφολογικών κανόνων δόμησης και Αρχιτεκτονικής, στις περιοχές εντός και εκτός οικισμών μέχρι 2.000 κατοίκων». ypeka.gr. Ανακτήθηκε: 25/11/2017.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μασουραίικων Αχαΐας. eetaa.gr. Ανακτήθηκε: 25/11/2017.
* Ε.Ε.Τ.Α.Α. - Διοικητικές μεταβολές Κοινότητας Κάλφα Αχαΐας. eetaa.gr. Ανακτήθηκε: 07/11/2017.
* Τα Μασουραίικα στον χάρτη. topoguide.gr. Ανακτήθηκε: 25/11/2017. 
* Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 25/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 25/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Οικογένεια Λοβέρδου

Οι **Λοβέρδοι** ή **Λουέρδοι** ήταν ονομαστή οικογένεια της Κεφαλληνίας. Η οικογένεια και το όνομά της αναφέρεται ότι προέρχεται: είτε από κάποιον γραμματέα ονόματι Aluardo του τελευταίου Λατίνου Αυτοκράτορα της Κωνσταντινούπολης Βαλδουίνου Β΄, είτε από κάποιον Λομβαρδό, ο οποίος υπηρέτησε τους Βυζαντινούς Αυτοκράτορες ή είχε καταφύγει στην Κεφαλληνία, όπου νυμφεύθηκε και έγινε γενάρχης των Λοβέρδων.

Η οικογένεια Λοβέρδου εμφανίσθηκε στην Κεφαλληνία μεταξύ του 1265 και του 1450, ενώ εγγράφηκε στη Χρυσή Βίβλο (Λίμπρο ντ' Όρο) του νησιού ανάμεσα στο 1593 και στο 1604, λαμβάνοντας τον τίτλο του κόμη. Σήμερα πολλά επώνυμα του νησιού διεκδικούν την προέλευσή τους από τους Λοβέρδους, όπως τα: Λιβιεράτος, Λασκαράτος, Μικελακάτος, Τζουγανάτος, και άλλα.

Μεταξύ των γνωστότερων μελών της οικογένειας Λοβέρδου υπήρξαν και τα παρακάτω (με κατά το δυνατό χρονολογική σειρά):

# Δον Γεράσιμος Λοβέρδος (1390-1510), αρχιεπίσκοπος Κεφαλληνίας
# Νικηφόρος, αρχιεπίσκοπος Κεφαλληνίας μεταξύ 1518-1526
# Στάθης Λοβέρδος (16ος αι.), θεολόγος και ελληνιστής
# Δον Σωφρόνιος Λοβέρδος, αρχιεπίσκοπος Κεφαλληνίας μεταξύ 1536 και 1550, κατά κόσμο Σπυρίδων
# Φιλόθεος, αρχιεπίσκοπος Κεφαλληνίας μεταξύ 1567 και 1580
# Αγάπιος από τον κλάδο των Δοττοράτων (1710-1795), λόγιος κληρικός και δάσκαλος
# Δον Αγάπιος, αρχιεπίσκοπος Κεφαλληνίας το 1717
# Ευφήμιος ή Ευθύμιος από τον κλάδο των Μικελακάτων (1752-1800), ιατρός και διοικητικός αξιωματούχος
# Κωστής Ιωάννης Λοβέρδος (1773-1842), ιστοριοδίφης
# Νικόλαος Λοβέρδος (1773-1837), στρατηγός του γαλλικού στρατού
# Σπυρίδων Σπυρακάτος (γενν. 1770), νομομαθής και στιχουργός

## Πηγές
* Το λήμμα «Λοβέρδος και Λουέρδος» στη *Νέα Ελληνική Εγκυκλοπαίδεια* «Χάρη Πάτση», τόμος 15, σελ. 31
Μπάαρλε

Το **Μπάρλε** είναι ένα χωριό του οποίου η επικράτεια χωρίζεται σε ένα συνονθύλευμα βελγικών και ολλανδικών ακινήτων. Η βελγική επικράτεια του χωριού ονομάζεται Μπάαρλε-Χέρτογκ και η ολλανδική Μπάαρλε-Νάσσαου. Το βελγικό τμήμα περιλαμβάνει 22 ακίνητα σε ολλανδικό έδαφος. Επιπλέον υπάρχουν 7 ολλανδικά ακίνητα σε βελγικό έδαφος. Το βελγικό έδαφος περιβάλλει επίσης μια ογδόη ολλανδική περιοχή κοντά στο Γκινχόβεν. Το 1995 τα σύνορα οριστικοποιήθηκαν για να περιλάβουν έναν πρώην ουδέτερο βοσκότοπο.

Η γραμμή των συνόρων σημαίνει ότι ορισμένα κτίρια εκτείνονται και στις δύο χώρες. Αυτή είναι η περίπτωση υποκαταστήματος του Ζέεμαν. Για αυτές τις περιπτώσεις, εφαρμόζεται η πολιτική voordeurregel (κυριολεκτικά: "έλεγχος της πόρτας"): δηλαδή το ακίνητο ανήκει στη χώρα που κατέχει την μπροστινή είσοδο του ακινήτου. Η εξαίρεση είναι μια κατοικία στην οδό Λόβερεν με την πόρτα να βρίσκεται μισή στο Βέλγιο (# 2) και μισή στη Ολλανδία (# 19). Επιπλέον για ευκολία, σε κάθε σπίτι στη πινακίδα αριθμού κατοικίας εμφανίζεται η σημαία του κάθε κράτους.

Κατηγορία:Ολλανδία
Κατηγορία:Βέλγιο
Χοράσιο ντε λα Πένια

Ο **Χοράσιο Αρμάντο ντε λα Πένια** (*[[λατινικό αλφάβητο]] : Horacio Armando de la Peña*),γεννημένος στο Μπουένος Άιρες την 1η Αυγούστου 1966), γνωστός και με  παρατσούκλι "el Pulga", ήταν Αργεντινός πρωταθλητής της αντισφαίρισης και προπονητής. 

Ξεκίνησε να παίζει επαγγελματικά στην ATP το 1984, όταν ήταν 17 ετών. Κέρδισε τέσσερις τίτλους ATP World Tour στην καριέρα του. Έχει επίσης κερδίσει έξι τίτλους στο διπλό. Επίσης έπαιξε κι έχασε στον τελικό του Ρολάν Γκαρός το 1989 στο μεικτό με συμπαίκτρια την Αράντσα Σάντσες Βικάριο.

Ο Ντε λα Πένια είναι γνωστός και ως ο πρώην προπονητής του Χιλιανού Φερνάντο Γκονζάλες. Ήταν επίσης, ανεπίσημα, προπονητής της εθνικής ομάδας της Χιλής στο κύπελλο Ντέιβις.
Εκτός από τον Γκονζάλες προπονούσε και άλλους παίκτες, όπως ο Franco Squillari, ο Μαρτίν Ροντρίγκες , ο Γκιγιέρμο Κορία, και πολλοί άλλοι παίκτες τένις της Χιλής και της Αργεντινής.
Ο Ντε ελα Πένια διοργανώνει επί του παρόντος περιστασιακά τουρνουά αντισφαίρισης στο Σαντιάγκο της Χιλής και έχει τη δική του ακαδημία τένις.

## Παραπομπές


Κατηγορία:Αργεντινοί αθλητές της αντισφαίρισης
Κατηγορία:Αργεντινοί προπονητές της αντισφαίρισης
Ενρίκε Μορέα

Ο **Ενρίκε Μορέα** (*Enrique Morea*, 11 Απριλίου 1924 - 15 Μαρτίου 2017) ήταν Αργεντινός πρωταθλητής της αντισφαίρισης. 

Ο Μορέα γεννήθηκε στο Μπουένος Άιρες. Έφτασε στους ημιτελικούς του γαλλικού όπεν στο μονό το 1953, κερδίζοντας τον Μέρβιν Ρόουζ και τον Γκάρντναρ Μουλόι προτού χάσει από τον Κεν Ρόσγουολ. Το 1954 νίκησε τον Jozsef Asboth και τον Μουλόι πριν χάσει από τον Άρτ Λάρσεν . 

Ο Μορέα κέρδισε τον τίτλο του μικτού διπλού  του γαλλικού πρωταθλήματος του 1950 με συμπαίκτρια την Μπάρμπαρα Σκόφιλντ. Ήταν φιναλίστ στο Γαλλικό όπεν στο διπλό αντρών το 1950 με συμπαίκτη τον Πάντσο Σεγκούρα και φιναλίστ στο μεικτό του Γουίμπλεντον τρεις φορές, το 1952 με την Θέλμα Κόιν Λονγκ, το 1953 με την Σίρλεϊ Φράι Έρβιν και το 1955 με την Λουίζ Μπραφ Κλαπ. Επίσης, κέρδισε δύο χρυσά μετάλλια στους Παναμερικανούς Αγώνες του 1951. Ο Lance Tingay της The Daily Telegraph κατέταξε τον Μορέα ως  Νο. 10 στον κόσμο το 1953 και το 1954. Από το 2014 ο Μορέα ήταν  επίτιμος πρόεδρος της Ομοσπονδίας αντισφαίρισης της Αργεντινής. 

## Τελικοί σε τουρνουά Γκραντ σλαμ

### Διπλό αντρών

### Μεικτό

## Παραπομπές


Κατηγορία:Αργεντινοί αθλητές της αντισφαίρισης
Κατηγορία:Νικητές Γαλλικού Όπεν
Ninja Terminator

To ***Ninja Terminator*** (γνωστό και ως ***Ninja, ο εξολοθρευτής***) είναι κινηματογραφική ταινία περιπέτειας δράσης πολεμικών τεχνών του 1985, από το Χονγκ Κονγκ, σε σενάριο και σκηνοθεσία από τον Γκόντφρεϊ Χο. Η παραγωγή έγινε από τον Joseph Lai και την Betty Chan. Πρωταγωνιστούν οι Ρίτσραντ Χάρισον, Γουνγκ Τσενκ Λι και Φίλιπ Κο. Ο Τζιμ Βόρτελ του περιοδικού *Paste* την κατέταξε ανάμεσα στις 100 Σπουδαιότερες Ταινίες Πολεμικών Τεχνών όλων των εποχών, στην 100η θέση.
 
## Διανομή ρόλων
* Ρίτσαρντ Χάρισον ως Μάναρχος του αρχηγό του ninja Χάρι
* Wong Cheng Li ως Τίγρη
* Jonathan Wattis
* Μαρία Φραντσέσκα
* Philip Ko
* Jack Lam όπως Jaguar Wong
* Τζέιμς Τσαν
* Simon Kim
* Χένρι Λι
* Keith Mak
* Νανσί Τσαν
* Τζέραλντ Κιμ
* Eric Leung
* Άντριου Λι

## Παραπομπές


## Εξωτερικοί σύνδεσμοι
* 
* Ninja Terminator στο Rottentomatoes.com

Κατηγορία:Ταινίες του 1985
Κατηγορία:Αγγλόφωνες ταινίες
Άγιος Σύλλας Καβάλας

Ο **Άγιος Σύλλας** είναι ημιορεινό χωριό, στην ουσία προάστιο, στον νομό Καβάλας σε υψόμετρο 195 μέτρα. Σύμφωνα με το σχέδιο Καλλικράτη, μαζί με την Καβάλα, την Άσπρη Άμμο, το Παλιό Τσιφλίκι και το Σανατόριο συναποτελούν την Δημοτική Κοινότητα Καβάλας, που ανήκει στη Δημοτική Ενότητα Καβάλας του Δήμου Καβάλας και σύμφωνα με την απογραφή 2011 έχει πληθυσμό 101 κάτοικους.

## Γεωγραφία - Αξιοθέατα
Ο Άγιος Σύλλας βρίσκεται δυτικά της Καβάλας σε απόσταση 2,8 χλμ. από το κέντρο της πόλης. Είναι ακριβώς έξω από την Εγνατία Οδό και την εθνική οδό Δράμας - Καβάλας. Στην ευρύτερη περιοχή υπάρχει η Ιερά Μονή του Αγίου Σίλα και το περιαστικό δάσος της Καβάλας που απλώνεται από τα ΝΑ. του χωριού μέχρι τα Β. της πόλης. Το χωριό αναγνωρίστηκε ως οικισμός για πρώτη φορά το 1961 και προσαρτήθηκε στον τότε Δήμο Καβάλας.
## Πληθυσμός

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Κάρμεν Κορονάντο

Η **Κάρμεν Κορονάντο** (*[[λατινικό αλφάβητο]]: Mari Carmen Hernandez Coronado)*), γεννημένη στη Μαδρίτη στις 16 Ιουνίου 1940, είναι πρώην Ισπανίδα πρωταθλήτρια της αντισφαίρισης. Είναι παντρεμένη με τον Βραζιλιάνο πρωταθλητή και προπονητή της αντισφαίρισης Χοσέ Έντισον Μανταρίνο.

Πρωταθλήτρια Ισπανίας συνολικά 27 φορές στο μονό το 1964, 1967, 1970, 1971 και το 1972, και φιναλίστ το 1959, 1961, 1965 και το 1967, στο διπλό γυναικών το 1960, 1961, 1962, 1964, 1965, 1966, 1967, 1969, 1970, 1971, 1972, 1973, 1974, 1975, 1977 και το 1979, ενώ ήταν Νο1 Ισπανίδα το 1970 και το 1972. Στο Πρωτάθλημα αντισφαίρισης Ανατολικής Μεσογείου ήταν πρώτη στο μονό το 1961.

## Παραπομπές


Κατηγορία:Ισπανίδες αθλήτριες της αντισφαίρισης
Μαρία Χοσέφα Ρίμπα

Η **Μαρία Χοσέφα "Πέπα" Ρίμπα** (*[[λατινικό αλφάβητο]] : María "Pepa" Josefa Riba*), (20 Ιουλίου 1913 - 7 Μαρτίου 2008), ήταν Ισπανίδα πρωταθλήτρια της αντισφαίρισης. 

Ήταν νούμερο ένα στην Ισπανία στη δεκαετία του '40 και στις αρχές της δεκαετίας του '50. Από τις πρώτςς Ισπανίδες αντισφαιρίστριεςς που πήγαν στο εξωτερικό για να παίξουν. Στο ισπανικό πρωτάθλημα  κέρδισε επτά  πρωταθλήματα στο μονό από το 1944 έως το 1950, τέσσερα στο διπλό και έξι στο μεικτό, ήταν νικήτρια στα διεθνή τουρνουά στο Εστορίλ, τη Λισαβόνα, το Πόρτο, στο Zermatt (Ελβετία) και στο Flins (Αυστρία).

Σύμφωνα με τον τύπο της εποχής, είχε την καλύτερη απόδοση σε διεθνή τουρνουά από τις άλλες δύο ισπανίδες που συμμετείχαν, την Λίλι ντε Άλβαρεθ και την Πέπα Τσάβαρι.

## Παραπομπές


Κατηγορία:Ισπανίδες αθλήτριες της αντισφαίρισης
Πέπα Τσάβαρι

Η **Πέπα Τσάβαρι** (*[[λατινικό αλφάβητο]] : Josefa  "Pepa" de Chávarri Rodríguez-Codes*), ( ? - 1993), ήταν Ισπανίδα πρωταθλήτρια της αντισφαίρισης και του χόκεϊ επί χόρτου. Έκανε καριέρα κατά τις δεκαετίες του 30 και 40.

## Καριέρα στην αντισφαίριση
Για μία δεκαετία θεωρούνταν η καλύτερη αντισφαιρίστρια της Ισπανίας. Στο ισπανικό πρωτάθλημα   ήταν νικήτρια στο μονό το 1934, 1935, 1936, 1941, 1943, 1945, οκτώ φορές στο διπλό και τέσσερις στο μεικτό, ενώ έπαιζε και στο Γουίμπλεντον.

## Καριέρα στο Χόκεϊ
Στο χόκεϊ αγωνίστηκε αρχικά με την Αθλέτικο Μαδρίτης και το 1930 εντάχθηκε στο Club de Campo. Ήταν προπονήτρια της Ρεάλ Μαδρίτης και της ισπανικής εθνικής ομάδας. Το 1936 συμμετείχε στα προκριματικά για τους Ολυμπιακούς αγώνες στο Βερολίνο κερδίζοντας την συμμετοχή της, αλλά η Ισπανία δεν συμμετείχε λόγω του εμφύλιου πολέμου .

Το 1939 ήταν σύμβουλος αθλητισμού  και το 1946 ήταν μέλος της Διεθνούς επιτροπής γυναικών του χόκεϊ και μέλος της Βασιλικής Ισπανικής ομοσπονδίας
.

## Παραπομπές


Κατηγορία:Ισπανίδες αθλήτριες της αντισφαίρισης
Κατηγορία:Ισπανοί αθλητές του χόκεϊ επί χόρτου
Παιδική Επιτροπή στη Junior Eurovision

Η χρήση **Παιδικής Κριτικής Επιτροπής στον Παιδικό Διαγωνισμό Τραγουδιού Eurovision** για πρώτη φορά παρουσιάστηκε στη Junior Eurovision 2012, στο Άμστερνταμ της Ολλανδίας, στο πλαίσιο ενός νέου συστήματος ψηφοφορίας για την Παιδική Eurovision μετά από συζητήσεις μεταξύ της Ευρωπαϊκής Ραδιοτηλεοπτικής Ένωσης (EBU), του Ιδρύματος KidsRights και του ραδιοτηλεοπτικού φορέα Algemene Vereniging Radio Omroep (AVRO) που φιλοξενούσε την Παιδική Eurovision εκείνη τη χρονιά. Τρεις από τους τέσσερις εκπρόσωπους που ανακοίνωσαν την κριτική επιτροπή σε κάθε ετήσιο διαγωνισμό ήταν πρώην νικητές της Παιδικής Eurovision. Από το 2016, τα αποτελέσματα της κριτικής επιτροπής των παιδιών κάθε χώρας έχουν ενσωματωθεί στην κριτική επιτροπή των ενηλίκων για να δώσουν δύο ομάδες 1-8, 10 και 12 βαθμών ανά χώρα.

## Ιστορία
Στις 15 Οκτωβρίου 2012, ανακοινώθηκε από την Ευρωπαϊκή Ένωση Ραδιοτηλεόρασης (EBU) ότι για πρώτη φορά στην ιστορία του διαγωνισμού εισήχθη στο σύστημα ψηφοφορίας νέα κριτική επιτροπή. Η κριτική επιτροπή θα αποτελείται από μέλη ηλικίας 10 έως 15 ετών και θα εκπροσωπεί κάθε συμμετέχουσα χώρα που θα συμμετάσχει σε διαγωνισμό. Ένας εκπρόσωπος της κριτικής επιτροπής θα ανακοινώσει τότε τα σημεία 1-8, 10 και το μέγιστο 12 όπως αποφασίστηκαν από τα μέλη της κριτικής επιτροπής.

Ο Sietse Bakker, ο οποίος ήταν τότε Εκτελεστικός Διευθυντής Junior Eurovision σε συνεργασία με τα μέλη της Ευρωπαϊκής Ένωσης Ραδιοτηλεοπτικών Οργανώσεων (EBU), του KidsRights Foundation και του Διαγωνισμού Τραγουδιού Junior Eurovision 2012, που φιλοξένησε τον τηλεοπτικό σταθμό Algemene Vereniging Radio Omroep (AVRO) στις 30 Νοεμβρίου 2012, στην οποία δόθηκαν περαιτέρω λεπτομέρειες σχετικά με την πρόσφατα υλοποιηθείσα "κριτική επιτροπή παιδιών". Ο εκπρόσωπος της κριτικής επιτροπής ήταν ο πρώτος που αποκάλυψε τις ψηφοφορίες κατά τη διάρκεια της παράστασης της ζωντανής εκπομπής. Αυτό έδωσε μια νέα διάσταση στη διαδικασία ψηφοφορίας, δεδομένου ότι ο διαγωνισμός ξεκίνησε για πρώτη φορά το 2003.

Από το 2016 και μετά, κάθε χώρα θα εκπροσωπείται από μια κριτική επιτροπή ενηλίκων και την κριτική επιτροπή παιδιών της. Αυτά τα αποτελέσματα θα συνδυαστούν για να σχηματίσουν τα αποτελέσματα από κάθε χώρα. Αυτό σημαίνει ότι η κριτική επιτροπή των παιδιών δεν θα είναι πλέον μια επιπλέον κριτική επιτροπή.

## Εκπρόσωποι βαθμών
Ο παρακάτω πίνακας δείχνει τους εκπρόσωπους που ανακοίνωσαν τους βαθμούς της Παιδικής Επιτροπής σε κάθε διαγωνισμό.

;Σημειώσεις
:1. Ωστόσο ο χώρος που φιλοξένησε τον διαγωνισμό είναι στη Μάρσα, Μάλτα, ο εκτελεστικός επόπτης Βλαντισλάβ Γιακοβλέφ είπε στις 18 Δεκεμβρίου 2013 ότι δεν θα υπάρχει οικοδέσποινα πόλη αλλά νησί.

## Ιστορικό ψηφοφορίας
Η Παιδική Επιτροπή μπορεί να μη συμμετέχει, αλλά μπορούσε να ψηφίζει. Ο πίνακας δείχνει τις πρώτες 5 χώρες που ψήφισε η επιτροπή μέχρι το 2015:

## Δείτε επίσης
* Ψηφοφορία στη Eurovision – Πληροφορίες για συστήματα ψηφοφορίας που χρησιμοποιήθηκαν στο Διαγωνισμό Τραγουδιού της Eurovision.

## Παραπομπές

Κατηγορία:Διαγωνισμός Παιδικού Τραγουδιού Eurovision
Blood Simple

To ***Blood Simple*** (γνωστό στην Ελλάδα και ως ***Μόνο αίμα***) είναι μία αμερικανική αστυνομική νεονουάρ ταινία του 1984, σε σκηνοθεσία, παραγωγή και σενάριο αδελφών Κοέν. Η ταινία αποτέλεσε το σκηνοθετικό ντεμπούτο των αδελφών, ενώ είναι και η πρώτη μεγάλη ταινία, στην οποία συμμετέχει ως κινηματογραφιστής ο μετέπειτα γνωστός σκηνοθέτης Μπάρι Σόνενφελντ. Ντεμπούτο στην ταινία πραγματοποιεί και η Φράνσις ΜακΝτόρμαντ, σύζυγος του Τζόελ Κοέν, που αργότερα συνέχισε να πρωταγωνιστεί και σε άλλες ταινίες τους. 

Ο τίτλος της ταινίας προέρχεται από το μυθιστόρημα του Ντάσιελ Χάμετ, *Red Harvest* (1929), όπου ο όρος "blood simple", περιγράφει τους ανθρώπους με τρομοκρατημένη νοοτροπία, που βρίσκονται πολύ καιρό σε βίαιες καταστάσεις. Το 2001, κυκλοφόρησε και director's cut. Η ταινία βρίσκεται στο νούμερο 98, στη λίστα του AFI *100 Years...100 Thrills*. Ο σταθμός *Bravo*, την τοποθέτηση στη λίστα του με τις 100 Τρομακτικότερες Στιγμές Ταινιών, στην 73η θέση. 

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 1984
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες σε σκηνοθεσία Αδερφών Κοέν
Κατηγορία:Σκηνοθετικό ντεμπούτο σε ταινίες
Κατηγορία:Νεο-νουάρ ταινίες
Κατηγορία:Ταινίες γυρισμένες στο Τέξας
Σάκης Αρναούτογλου

Ο **Σάκης (Αθανάσιος) Αρναούτογλου** (Θεσσαλονίκη, 13 Δεκεμβρίου 1969) είναι Έλληνας παρουσιαστής δελτίων καιρού. Είναι εκλεγμένος ευρωβουλευτής με το ΠΑΣΟΚ - Κίνημα Αλλαγής (Σ&Δ) για την περίοδο 2024-29.

## Βιογραφία
Ο Σάκης Αρναούτογλου στα ΜΜΕ αναφέρεται συχνά ως μετεωρολόγος, κάτι που δεν ισχύει αφού δεν έχει πτυχίο μετεωρολογίας .

Είναι αδελφός του παρουσιαστή Γρηγόρη Αρναούτογλου.

### Πολιτική δραστηριοποίηση
Στις ευρωεκλογές του 2019 ήταν υποψήφιος ευρωβουλευτής με το Κίνημα Αλλαγής, ερχόμενος στην 5η μη-εκλόγιμη θέση, λαμβάνοντας συνολικά 65.150 ψήφους. Από τον Νοέμβριο του 2022 έχει αναλάβει αναπληρωτής γραμματέας του Τομέα Πολιτικής Προστασίας του ΠΑ.ΣΟ.Κ. - ΚΙΝ.ΑΛ.

Στις ελληνικές αυτοδιοικητικές εκλογές του 2023, εξελέγη δημοτικός σύμβουλος του Δήμου Θεσσαλονίκης, πρώτος στον νικηφόρο συνδυασμό «*Ομάδα για τη Θεσσαλονίκη*» του εκλεγμένου δημάρχου Στέλιου Αγγελούδη, λαμβάνοντας συνολικά 1.768 ψήφους. Ανέλαβε εντεταλμένος σύμβουλος Καθαριότητας και Κλιματικής Προστασίας του Δήμου Θεσσαλονίκης.

Στις ευρωεκλογές του 2024 ήταν υποψήφιος με το ΠΑΣΟΚ - Κίνημα Αλλαγής και εξελέγη ευρωβουλευτής, λαμβάνοντας 92.087 ψήφους και την τρίτη και τελευταία εκλόγιμη θέση του ψηφοδελτίου του κόμματός του.

## Σπουδές
1993-1997: Σπουδές: Μετάφραση-Διερμηνεία στο Sprachen & Dolmetscher Institut München (ιδιωτικό ίδρυμα μεταφραστών) της Γερμανίας.

## Εργασία
1998 - 1999: Στο Γενικό Προξενείο της Ελλάδας Γραφείο Τύπου & Πληροφοριών Μονάχου ως μεταφραστής.

2002: Επιμέλεια - Παρουσίαση Δελτίου καιρού ΕΡΤ 3

2006-2008¨Επιμέλεια- σύνταξη του δελτίου καιρού στην εφημερίδα ΑΓΓΕΛΙΟΦΟΡΟΣ Θεσ/νικης

2009: Επιμέλεια - σύνταξη και παρουσίαση του δελτίου καιρού στον ραδιοφωνικό σταθμό CITY- Αθηνών, και στην εφημερίδα ΤΟ ΕΘΝΟΣ ΤΗΣ ΚΥΡΙΑΚΗΣ

2013-2014¨ Επιμέλεια και παρουσίαση του δελτίου καιρού στον τηλεοπτικό σταθμό ΑLPHA καθώς και στη διαδικτυακή ενημερωτική ιστοσελίδα του κ. Νικου Χατζηνικολάου, enikos.gr

2015 - : Επιμέλεια και παρουσίαση δελτίων καιρού της δημόσιας Ελληνικής Ραδιοφωνίας - Τηλεόραση

2024- : Παράλληλα με τη θητεία του στο Ευρωπαϊκό Κοινοβούλιο, συνεχίζει να δημοσιεύει δελτία πρόγνωσης καιρού μέσω του προσωπικού του καναλιού στο YouTube.
## Παραπομπές


Κατηγορία:Έλληνες παρουσιαστές
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατάλογος νικητών της Junior Eurovision

Ο Παιδικός Διαγωνισμός Τραγουδιού Eurovision είναι ένας ετήσιος διαγωνισμός που διοργανώνεται μεταξύ χωρών μελών της Ευρωπαϊκής Ένωσης Ραδιοτηλεοπτικών Εκπομπών για παιδιά ηλικίας 9-14 ετών (8 και 15 μεταξύ 2003 και 2006, 10 και 15 μεταξύ 2007 και 2015). Αυτός ο νεότερος διαγωνισμός μεταδόθηκε κάθε χρόνο από το ντεμπούτο του το 2003 και βασίζεται στην ανώτερη έκδοση με τίτλο Διαγωνισμός Τραγουδιού Eurovision, ένα από τα μεγαλύτερα τηλεοπτικά προγράμματα στον κόσμο από το ντεμπούτο του 1956. Ο νικητής του διαγωνισμού έχει προσδιοριστεί χρησιμοποιώντας πολυάριθμες τεχνικές ψηφοφορίας σε όλη την ιστορία του · κέντρο σε αυτά ήταν η απονομή σημείων σε χώρες από τις επιτροπές ή τις τηλεψηφοφορίες. Η χώρα που έχει τους περισσότερους πόντους είναι ο νικητής.

Έχουν διεξαχθεί 14 διαγωνισμοί, με έναν νικητή κάθε χρόνο. Δέκα διαφορετικές χώρες έχουν κερδίσει τον Παιδικό Διαγωνισμό Τραγουδιού Eurovision. Ένα τραγούδι από την Κροατία κέρδισε τον πρώτο διαγωνισμό το 2003. Η χώρα με τον μεγαλύτερο αριθμό κερδών είναι η Γεωργία, με τρεις νίκες. Η ΠΓΔΜ είναι η χώρα με τη μεγαλύτερη ιστορία στο διαγωνισμό χωρίς νίκη έχοντας κάνει δώδεκα εμφανίσεις από το ντεμπούτο τους το 2003.

Η νίκη του Παιδικού Διαγωνισμού Τραγουδιού Eurovision δίνει την ευκαιρία στους κερδισμένους καλλιτέχνες να επωφεληθούν από την επιτυχία τους και τη δημοσιευμένη περιήγησή τους, ξεκινώντας ή προωθώντας τη διεθνή τους καριέρα. Μερικοί καλλιτέχνες από την Junior Eurovision προχώρησαν αργότερα στη σταδιοδρομία τους για να συμμετάσχουν σε τελικούς εθνικής επιλογής για τον ανώτερο διαγωνισμό τραγουδιού της Eurovision, μεταξύ των οποίων η Μόλι Σαντέν, η οποία εκπροσώπησε τη Σουηδία το 2006 και αργότερα συμμετείχε στο Melodifestivalen του 2009, του 2012 και του 2016. Η Νεβένα Μπόζοβιτς εκπροσώπησε τη Σερβία στο διαγωνισμό τραγουδιού της Eurovision 2013 ως μέρος του Moje 3 και έγινε ο πρώτος διαγωνιζόμενος στο διαγωνισμό τραγουδιού της Eurovision μετά τον ανταγωνισμό στη Junior Eurovision 2007 όπου βγήγε τρίτη, οι Αδελφές Τολμάτσιοβυ είναι οι δεύτεροι διαγωνιζόμενοι που συμμετείχαν (και τερμάτισαν στην 7η θέση) στο διαγωνισμό τραγουδιού της Eurovision 2014 μετά τη νίκη τους στη Junior Eurovision 2006 με το τραγούδι τους, το "Vesenniy Jazz" (Κυριλλικά: Весенний Джаз).

## Λίστα νικητών
### Ανά έτος

### Νικητές τραγουδοποιοί

## Ερμηνευτές και τραγουδοποιοί με πολλαπλές νίκες
Τα παρακάτω άτομα έχουν κερδίσει τον Παιδικό Διαγωνισμό Τραγουδιού Eurovision ως ερμηνευτής ή τραγουδοποιός περισσότερες από μία φορές.

## Ανά χώρα

### Ανά γλώσσα
Από την έναρξη του διαγωνισμού το 2003, όλα τα έθνη που διαγωνίζονται πρέπει να τραγουδούν στην εθνική γλώσσα (ή τις εθνικές γλώσσες) της χώρας που εκπροσωπείται, με τουλάχιστον το 60% του τραγουδιού να είναι σε μια εθνική γλώσσα της χώρας.

## Δείτε επίσης
* Κατάλογος νικητών της Eurovision
* Παιδικός Διαγωνισμός Τραγουδιού Eurovision

## Σημειώσεις και παραπομπές
### Σημειώσεις

### Παραπομπές

Κατηγορία:Διαγωνισμός Παιδικού Τραγουδιού Eurovision
Πλημμύρες στη Δυτική Αττική (2017)

Κατά τις πρωινές ώρες της Τετάρτης, 15 Νοεμβρίου του 2017, μετά από έντονη βροχόπτωση που οφειλόταν στο βαρομετρικό χαμηλό *Ευρυδίκη*, εκδηλώθηκαν **[[πλημμύρα|πλημμυρικά φαινόμενα]]** στη Δυτική Αττική και κυρίως στη Μάνδρα, τη Νέα Πέραμο, τη Μαγούλα και την Ελευσίνα, . Από τις πλημμύρες 25 άνθρωποι έχασαν τη ζωή τους και προκλήθηκαν μεγάλες υλικές καταστροφές. Πρόκειται για την τρίτη μεγαλύτερη πλημμύρα στην Αττική με βάση τον αριθμό των νεκρών.

## Καταστροφές και αποτελέσματα
Η **Ευρυδίκη** ήταν βαθύ μετεωρολογικό χαμηλό που έπληξε τη Δυτική και τη Νότια Ελλάδα καθώς και τα Δωδεκάνησα τον Νοέμβριο του 2017,. Καταστροφές έγιναν σε Ναύπλιο, Σύμη, Κρήτη και Κέρκυρα. Οι περιοχές που επλήγησαν περισσότερο ήταν η Μάνδρα και η Νέα Πέραμος. Αυτοκίνητα παρασύρθηκαν από τα νερά και κατέληξαν στη θάλασσα ή σε ρέματα, και σε μερικά από αυτά οι επιβάτες πνίγηκαν. Η παλαιά εθνική οδός μετατράπηκε σε ποτάμι, το ίδιο και οι δρόμοι της Αθήνας. Υπήρξαν περιπτώσεις κλοπών σε σπίτια και μαγαζιά που είχαν πάθει ζημιές από τις πλημμύρες. Πολλές περιοχές έμειναν για ώρες χωρίς ρεύμα. Πληγέντες φιλοξενήθηκαν σε ένα κρουαζιερόπλοιο. Στη χώρα κηρύχθηκε εθνικό πένθος. 

Τελικά οι νεκροί από την πλημμύρα έφτασαν τους 24, εκ των οποίων 1 στην περιοχή της Νέας Περάμου (θέση Νεράκι) και οι υπόλοιποι στην ευρύτερη περιοχή της Μάνδρας. 

Στη Μάνδρα 1064 κτίρια, και ειδικότερα 794 κατοικίες, 126 επαγγελματικοί χώροι, 8 δημόσια κτίρια και 136 αποθήκες και υπόγεια, υπέστησαν ζημιές. Στις περιοχή των Μεγάρων και στη Νέα Πέραμο τουλάχιστον 448 κτίρια καταστράφηκαν, από τα οποία 228 ήταν κατοικίες, 38 επαγγελματικοί χώροι, 6 δημόσια κτίρια και 123 αποθήκες και υπόγεια.

Οι θάνατοι και οι καταστροφές από τις πλημμύρες προκάλεσαν πολιτικές αντιδράσεις. 

Ο Δήμος Αθηναίων έστειλε στους πληγέντες της Δυτικής Αττικής σημαντική υλική βοήθεια ενώ το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης αποφάσισε διευκολύνσεις σε επιχειρήσεις, εργοδότες ή ασφαλισμένους που έχουν επαγγελματική εγκατάσταση ή δραστηριότητα στις περιοχές και υπέστησαν ζημιές 

## Παραπομπές




Κατηγορία:Ιστορία της Αττικής
κατηγορία:Πλημμύρες στην Ελλάδα
Techno

Η **Techno** (ελληνική απόδοση: **Τέκνο**) είναι μορφή ηλεκτρονικής χορευτικής μουσικής που εμφανίστηκε στο Ντιτρόιτ του Μίσιγκαν στις Ηνωμένες Πολιτείες προς τα τέλη της δεκαετίας του 1980. Η πρώτη καταγραφόμενη χρήση της λέξης *techno* ως αναφορά σε ένα συγκεκριμένο είδος μουσικής ήταν το 1988. Πολλά είδη techno υπάρχουν τώρα, αλλά η Detroit techno θεωρείται ως το θεμέλιο πάνω στο οποίο έχουν δημιουργηθεί πολλά υποείδη μουσικής.

## Παραπομπές



Κατηγορία:Πολιτισμός του Ντιτρόιτ
Κατηγορία:Μουσικά είδη
Ετεροάτομο

**Ετεροάτομο** είναι ένας χημικός όρος που αντιπροσωπεύει ένα άτομο εκτός του άνθρακα (C), όπως το άζωτο (Ν) ή το οξυγόνο (Ο), σε μια κυκλική οργανική ένωση.

Για παράδειγμα, το άτομο του οξυγόνου (Ο) στο φουράνιο ονομάζεται ετεροάτομο.

Κατηγορία:Οργανική χημεία
Κατάλογος γλωσσών της Junior Eurovision

Η ακολουθούμενη, είναι μια λίστα γλωσσών που χρησιμοποιήθηκαν στον **[[Junior Eurovision|Παιδικό Διαγωνισμό Τραγουδιού Eurovision]]** από το ξεκίνημα του διαγωνισμού το 2003, που περιλαμβάνει το έτος, τη χώρα, το τραγούδι και τον καλλιτέχνη μέσω του οποίου κάθε γλώσσα έκανε το ντεμπούτο της. Υπάρχει ένας κανόνας που ορίζει ότι κάθε συγκεκριμένο τραγούδι πρέπει να τραγουδάται σε μία από τις εθνικές γλώσσες της χώρας που εκπροσωπεί. Ωστόσο, είναι επιτρεπτό για ένα τραγούδι να περιέχει στίχους σε άλλες γλώσσες πάνω από αυτό.

Τα τραγούδια που περιείχαν τις περισσότερες γλώσσες ήταν η συμμετοχή της Σερβίας το 2006 και η συμμετοχή της Αλβανίας το 2015, και τα δύο με οκτώ. Το σερβικό τραγούδι "Učimo strany jezike" περιέχει στην ουσία μόνο δύο στίχους (που βρίσκονται στο ρεφρέν του) στα Σερβικά, ενώ οι υπόλοιποι στίχοι τραγουδιούνται στην αγγλική, γαλλική, γερμανική, ιταλική, ισπανική, ρωσική και ιαπωνική γλώσσα. Το "Dambaje" της Αλβανίας τραγουδάται στα Αλβανικά, Γερμανικά, Γαλλικά, Ισπανικά, Αγγλικά, Ιταλικά, Σλοβενικά, Τουρκικά και στην τεχνητή γλώσσα, με τα Τούρκικα να κάνουν το ντεμπούτο τους για πρώτη φορά στην Junior Eurovision.

Ιαπωνικά και Λατινικά έχουν εμφανιστεί σε τραγούδια του Παιδικού Διαγωνισμού, αλλά δεν έχουν χρησιμοποιηθεί ποτέ σε τραγούδια του ανώτερου διαγωνισμού τραγουδιού της Eurovision.

## Γλώσσες

## Νικητές ανά γλώσσα

## Δείτε επίσης
* Κατάλογος γλωσσών της Eurovision

## Σημειώσεις και παραπομπές
### Σημειώσεις

### Παραπομπές


Κατηγορία:Διαγωνισμός Παιδικού Τραγουδιού Eurovision
Ισκολάτ

Το **Ισκολάτ **() ήταν η Εκτελεστική Επιτροπή του Σοβιέτ των Εργατών, Στρατιωτών και των Ακτημόνων στη Λετονία (**Ис**полнительный **ко**митет Совета рабочих, солдатских и безземельных депутатов **Лат**вии) το 1917-18.

## Ιστορία
Το Ισκολάτ ιδρύθηκε στη Ρίγα στις 29-30 Ιουλίου του 1917, (νέο ημερολόγιο: 11-12 Αυγούστου 1917), με πρωτοβουλία της Κεντρικής Επιτροπής της Λετονικής Κοινωνικής Δημοκρατίας και στη συνέχεια, ελεγχόταν από τους Μπολσεβίκους, με σκοπό τη διάδοση της Οκτωβριανής Επανάστασης στην επικράτεια της Λετονίας που δεν ήταν κατειλημμένη από τη Γερμανία. Όταν οι Γερμανοί κατέλαβαν τη Ρίγα, η Ισκολάτ μετακινήθηκε στο Σέσις και αργότερα στη Βάλκα, όπου ανέλαβε την εξουσία στην Επαρχία Βάλκα, διαλύοντας τα όργανα που ιδρύθηκαν από τη Ρωσική Προσωρινή Κυβέρνηση.

Στις 17 Δεκεμβρίου 1917 το Συνέδριο των Σοβιέτ της Λετονίας συνεδρίασε στη Βαλμιέρα και εξέλεξε νέο Ισκολάτ με πρόεδρο τον Φρίτσις Ρόζινς. 

Το Ισκολάτ κατέφυγε στη Μόσχα μετά την κατάληψη της Λετονίας από τις γερμανικές δυνάμεις το Φεβρουάριο του 1918 και διαλύθηκε το Μάρτιο του 1918.

## Ιστοριογραφία
Η Σοβιετική ιστοριογραφία θεωρεί το Ισκολάτ ότι είναι η Σοβιετική κυβέρνηση της κυρίαρχης Λετονίας από το Δεκέμβριο του 1917 έως τον Φεβρουάριο του 1918, αλλά ιστορικός Άντριου Εζεργκαΐλις έχει δείξει ότι η αυτονομία ή ανεξαρτησία για τη "Δημοκρατία Ισκολάτ" δεν ήταν ποτέ ο στόχος για τους Λετονούς Μπολσεβίκους, που είχαν επικεφαλής τον ομοσπονδιακό ιδεολόγο Πέτερις Στούτσκα. 

## Δείτε επίσης
* Λετονικό Προσωρινό Εθνικό Συμβούλιο
* Λετονική Σοσιαλιστική Σοβιετική Δημοκρατία

## Αναφορές
* "Ισκολάτ", *[[Μεγάλη Σοβιετική Εγκυκλοπαίδεια]]*
* 
* 
* 

Κατηγορία:Ιστορία της Λετονίας
Ανίτα Σιμοντσίνι

H **Ανίτα Σιμοντσίνι** (14 Απριλίου 1999) είναι τραγουδίστρια από τον Άγιο Μαρίνο, η οποία εκπροσώπησε τη χώρα της στον Παιδικό Διαγωνισμό Τραγουδιού της Eurovision το 2014 ως μέλος του γυναικείου συγκροτήματος The Peppermints με το τραγούδι *Breaking My Heart*. Εκπροσώπησε επίσης το Σαν Μαρίνο στον Διαγωνισμό Τραγουδιού της Eurovision το 2015 με τον Μικέλε Περνιόλα και το τραγούδι *Chain of Lights*.

## Καριέρα

### Παιδικός Διαγωνισμός Τραγουδιού της Eurovision 2014
Στις 26 Σεπτεμβρίου 2014 ανακοινώθηκε ότι το συγκρότημα The Peppermints θα εκπροσωπούσε το Σαν Μαρίνο στον Παιδικό Διαγωνισμό της Eurovision στη Μάλτα με το τραγούδι *Breaking My Heart*. Το τραγούδι και το συγκρότημα παρουσιάστηκαν στο κοινό μέσω μιας συνέντευξης τύπου που έλαβε χώρα στο Σαν Μαρίνο στις 13 Οκτωβρίου 2014. Εμφανίστηκε τρίτο στον τελικό μετά τη Βουλγαρία και πριν την Κροατία. Κατέλαβε τη δέκατη πέμπτη θέση αφού έλαβε 21 πόντους.

### Διαγωνισμός Τραγουδιού της Eurovision 2015
Στις 27 Νοεμβρίου 2014 ανακοινώθηκε ότι η Σιμοντσίνι μαζί με τον Μικέλε Περνιόλα θα εκπροσωπούσαν το Σαν Μαρίνο στον Διαγωνισμό Τραγουδιού της Eurovision το 2015 στη Βιέννη ως ντουέτο. Το τραγούδι τους *Chain of Lights* αποκαλύφθηκε στις 13 Μαρτίου 2015. Δεν πέρασαν στον τελικό του διαγωνισμού καθώς κατέλαβαν τη δέκατη έκτη θέση στον δεύτερο ημιτελικό.

## Δισκογραφία

### Singles

#### Με το συγκρότημα The Peppermints

#### Solo

## Παραπομπές


## Πηγές
* Granger, Anthony (26 September 2014). "San Marino: The Peppermints Band Are Off To Malta". Eurovoix
* Granger, Anthony (13 October 2014). "San Marino: The Peppermints Presented To Public". Eurovoix
* Halpin, Chris (27 November 2014). "San Marino: Michele and Anita selected for Eurovision 2015!". Wiwibloggs
* García, Belén (5 February 2015). "San Marino: Song and video to be released on March 13!". *esc-plus.com*

Κατηγορία:Τραγουδίστριες από τον Άγιο Μαρίνο
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στο διαγωνισμό τραγουδιού Eurovision με τον Άγιο Μαρίνο
Κατηγορία:Συμμετέχοντες στη Eurovision
Ninja Dragon

***Ninja Dragon*** (Καντονέζικα: 上海風雲 Γυρίσματα: soeng6 hoi2 fung1 wan4) είναι μια κινηματογραφική ταινία δράσης του κινεζικού κινήματος των πολεμικών τεχνών του Χονγκ Κονγκ το 1986 σε σκηνοθεσία Godfrey Ho. Παράγεται από τους Joseph Lai και Betty Chan, οι ταινίες αστέρια Richard Harrison και Bruce Stallion σε ηγετικούς ρόλους.

## Οικόπεδο
Μεγάλες προσωπικότητες στην κοινότητα ninja σφαγιάζονται. 3 νίντζα προσπαθούν να καταλάβουν τι κακοί άνθρωποι θέλουν να φέρουμε τέλος σε όλα τα νίντζα, και επίσης να διασώσουμε την απήγαγαν κόρη ενός από τους συμβούλους τους.

## Εκμαγείο
* Richard Harrison ως Δάσκαλος του Νίνια Γκόρντον
* Bruce Stallion ως Παύλος
* Melvin Pitcher
* Freya Patrick
* Konrad Chang
* Lily Lan
* Martin Lee
* Pierre Tremblay
* Chung Tien Shih
* Jean Tang
* Tien Mao
* Hsieh Wang
* Dick Lo
* Mason Shin
* Billy Pang

## Ρεσεψιόν
Η ταινία έλαβε μια μικτή υποδοχή, βαθμολογία 4,0 στις 10 στο IMDb.

Κατηγορία:Ταινίες του 1986
Π.Α.Ο. Κοσμίου

Ο **Ποδοσφαιρικός Αθλητικός Όμιλος Κοσμίου** (**Π.Α.Ο. Κοσμίου**) είναι αθλητικό σωματείο στο Κόσμιο του νομού Ροδόπης. Χρώματα του συλλόγου είναι το μαύρο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Κοσμίου.

## Ιστορία
Ο «Ποδοσφαιρικός Αθλητικός Όμιλος Κοσμίου» ιδρύθηκε το 1969. Την περίοδο 2009–10 η ομάδα κατέκτησε για πρώτη φορά στην ιστορία της το πρωτάθλημα της ΕΠΣ Θράκης, πετυχαίνοντας παράλληλα και την άνοδο στη Δ΄ Εθνική κατηγορία. Στην  πρώτη της εμφάνιση στη Δ΄ Εθνική, την περίοδο 2010–11, τερμάτησε στη 17η και τελευταία θέση του 1ου Ομίλου, οπότε και υποβιβάστηκε στις τοπικές κατηγορίες.

Την περίοδο 2011–12 αναδείχθηκε για δεύτερη φορά πρωταθλήτρια της ΕΠΣ Θράκης, επιστρέφοντας έτσι και πάλι στο πρωτάθλημα της Δ΄ Εθνικής. Με μια επιτυχημένη πορεία, την περίοδο 2012–13, κατέλαβε την 6η θέση του 1ου Ομίλου, γεγονός που της έδωσε το δικαίωμα συμμετοχής στη Γ΄ Εθνική ερασιτεχνική κατηγορία, ενώ κατέκτησε και το Κύπελλο ΕΠΣ Θράκης. Την περίοδο 2013–14 η ομάδα μετείχε για πρώτη φορά στη Γ΄ Εθνική, τερματίζοντας στη 16η θέση του 1ου Ομίλου, με αποτέλεσμα τον υποβιβασμό και πάλι στις τοπικές κατηγορίες. Την περίοδο 2016–17, η ομάδα αναδείχθηκε κυπελλούχος ΕΠΣ Θράκης..

Την περίοδο 2017–18 στην τελευταία αγωνιστική των πλέι οφ, η ομάδα αναδείχθηκε πρωταθλήτρια ΕΠΣ Θράκης για 3η φορά στην ιστορία της, κερδίζοντας το εισιτήριο της για τη Γ΄ Εθνική κατηγορία για την περίοδο 2018–19.

## Αγωνιστική πορεία
* Δ΄ Εθνική: 2010–2011
* Δ΄ Εθνική: 2012–2013
* Γ΄ Εθνική: 2013–2014
* Γ΄ Εθνική: 2018–2019

## Παραπομπές


## Εξωτερικοί σύνδεσμοι
* Πρώην επίσημος ιστότοπος του Π.Α.Ο. Κοσμίου

Κατηγορία:Αθλητικοί σύλλογοι Ροδόπης
Κατηγορία:Ιδρύσεις αθλητικών συλλόγων το 1969
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Κώδικας της Ζάβορδας

**Κώδικας της Ζάβορδας** ονομάζεται το χειρόγραφο αρ. 201 της Ιεράς Μονής Μεταμορφώσεως του Σωτήρος και Οσίου Νικάνορος της Ζάβορδας.

## Ιστορικά στοιχεία

Ανάμεσα στα χειρόγραφα που σώθηκαν στη Μονή Μεταμορφώσεως του Σωτήρος και Οσίου Νικάνορος στην περιοχή του μέσου Αλιάκμονος, στα όρια των νομών Γρεβενών και Κοζάνης, συγκαταλέγεται και το χειρόγραφο αρ. 201, γνωστό ως Κώδικας της Ζάβορδας. Το χειρόγραφο παραδόθηκε ακέφαλο και αποτελεί μία μορφή κατάστιχου ή παρρησίας που άρχισε να συμπληρώνεται γύρω στο 1534, την εποχή που ιδρύθηκε το συγκεκριμένο μοναστήρι στην περιοχή της Ζάβορδας. Επειδή με την πάροδο του χρόνου το αρχικό χειρόγραφο παρουσίαζε φθορές, το 1692 ο μοναχός Ιωάννης Ζωγράφος αντέγραψε τον κώδικα και το νέο χειρόγραφο συνέχισε να συμπληρώνεται με καταγραφές μέχρι τις αρχές του 20ου αι.

Η πρώτη φιλολογική περιγραφή του συγκεκριμένου κώδικα μαζί με το σύνολο των χειρογράφων και κωδίκων της μονής έγινε από τον καθηγητή Λίνο Πολίτη το 1959.

Ο Κώδικας της Ζάβορδας φυλάσσεται στην Κοβεντάρειο Δημοτική Βιβλιοθήκη της Κοζάνης, το περιεχόμενό του έχει ψηφιοποιηθεί και είναι ελεύθερα προσβάσιμο.

## Περιεχόμενο - σπουδαιότητα του κώδικα

Το περιεχόμενο του Κώδικα της Ζάβορδας είναι κυρίως ονόματα προσώπων, ζώντων κατά τη στιγμή της καταγραφής και λίγων αποβιωσάντων, τα οποία κατοικούσαν στην ευρύτερη περιοχή και είχαν κάποια σχέση με τη μονή της Ζάβορδας, όπως αφιερωτές ή δωρητές. Η ιστορική σημασία του κώδικα έγκειται στο γεγονός ότι μαζί με τα ονόματα των προσώπων και τις προσφορές τους αναγράφονται ανά εκκλησιαστική περιφέρεια και τα χωριά ή οικισμοί όπου αυτοί κατοικούσαν. Μέσα από αυτόν οι ερευνητές μπορούν να εξάγουν συμπεράσματα τόσο για την έκταση της επιρροής της μονής όσο και για την ιστορική εξέλιξη κατά την Τουρκοκρατία των οικισμών που αναφέρονται στον κώδικα, για την οικονομική τους κατάσταση και τις δημογραφικές ή άλλες μεταβολές τους. Αποτελεί σημαντική ιστορική πηγή για τη συγκεκριμένη περιοχή και την εποχή καθώς μάλιστα δεν υπάρχουν άλλες δημοσιευμένες αρχειακές πηγές.

## Εξωτερικοί σύνδεσμοι

* Θεόδωρος Κ.Π. Σαράντης. «Τα Γρεβενά (Συμβολή στην ιστορία τους)». *Εθνικό Κέντρο Τεκμηρίωσης - Μακεδονικά*

## Δείτε επίσης
* Κώδικας (παλαιογραφία)
* Κοβεντάρειος Δημοτική Βιβλιοθήκη Κοζάνης

## Παραπομπές


## Βιβλιογραφικές πηγές
* Κώδικας της Ζάβορδας: Κοβεντάρειος Δημοτική Βιβλιοθήκη Κοζάνης - Ψηφιακές Συλλογές
* 

Κατηγορία:Χειρόγραφα
Άννα Άντερσον

Η **Άννα Άντερσον** (πολωνικά: *Anna Anderson*, 16 Δεκεμβρίου 1896 - 12 Φεβρουαρίου 1984) ήταν Πολωνή (τότε Γερμανική Αυτοκρατορία) απατεώνισσα, που έμεινε περισσότερη γνωστή για τον ισχυρισμό της ότι είναι η Αναστασία Ρομανώφ. Η Αναστασία ήταν η νεότερη κόρη του τελευταίου Τσάρου της Ρωσίας, Νικόλαου Β΄ και της Αλεξάνδρας Φιόντοροβνα, που εκτελέστηκε μαζί με τα υπόλοιπα μέλη της Οικογένειας Ρομανόφ, στις 17 Ιουλίου το 1918, από τους κομμουνιστές επαναστάτες, στο Γεκατερίνμπουργκ, με τη σορό της να μην έχει βρεθεί έως και το 2007.

Το 1920, η Άντερσον εισήχθη σε ψυχιατρική κλινική, μετά από απόπειρα της να αυτοκτονήσει, στο Βερολίνο. Στην αρχή παρουσιάστηκε ως *Fräulein Unbekannt* (Άγνωστη Δεσποινίς), αφού αρνήθηκε να αποκαλύψει την πραγματική της ταυτότητα. Αργότερα, χρησιμοποίησε το όνομα Τσαϊκόφσκι και το Άντερσον. Τον Μάρτιο του 1922, ισχυρίστηκε ότι ήταν μια Ρωσίδα δούκισσα, λαμβάνοντας έτσι δημοσιότητα. Τα περισσότερο μέλη της οικογένειας που έζησαν ή όσοι ήξεραν την Αναστασία, χαρακτήρησαν την Άντερσον ως μία απατεώνισσα, ωστόσο υπήρξαν κι αυτοί που πείστηκαν. Το 1927, μετά από ιδιωτική έρευνα του αδελφού της τσαρίνας, Ερνέστου Λουδοβίκου, η Άντερσον ταυτοποιήθηκε ως Φρανσίσκα Σάνσκοβσκα (*Franziska Schanzkowska*), μια Πολωνή εργάτρια, με βεβαρημένο ψυχιατρικό μητρώο. Μετά από πολλά χρόνια, η γερμανική δικαιοσύνη τελικά απέρριψε τους ισχυρισμούς της Άντερσον, ωστόσο η υπόθεση έλαβε μεγάλη δημοσιότητα από τα μέσα ενημέρωσης.

Μεταξύ το 1922 και το 1968, η Άντερσον ζούσε στη Γερμανία και στις Ηνωμένες Πολιτείες, έχοντας αρκετούς υποστηρικτές. Επίσης, έζησε και σε κλινικές, σανατόρια καθώς και τουλάχιστον ένα άσυλο. Στις ΗΠΑ μετακινήθηκε το 1968, και λίγο πριν λήξει η βίζα της, στις 23 Δεκεμβρίου 1968, παντρεύτηκε τον Τζακ Μάναχαν, έναν ιστορικό από τη Βιρτζίνια. Το 1984, απεβίωσε και αποτεφρώθηκε, με τις στάχτες της να πετάγονται σε περιοχή της Βαβαρίας, στη Γερμανία. Μετά την πτώση της Σοβιετικής Ένωσης, βρέθηκαν οι σοροί της οικογένειας των τσάρων, όπου ταυτοποιήθηκαν με τεστ DNA. Ωστόσο, έγινε τεστ DNA και για την Άντερσον, αλλά δεν ταίριαξε με κανέναν από τα μέλη της οικογένειας Ρομανόφ, ούτε και με τους απογόνους τους. Το δείγμα της Άντερσον ταίριαξε με ένα ανίψι της Φρανσίσκα Σάνκοβσκα. Πολλοί ιστορικοί, επιστήμονες και δημοσιογράφοι θεωρούν ότι η Σάνκοβσκα και η Άντερσον ήταν το ίδιο πρόσωπο.

## Παραπομπές

## Αναφορές
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* 
* 

Κατηγορία:Άνθρωποι από τη Δυτική Πρωσία
Κατηγορία:Αναστασία Νικολάεβνα της Ρωσίας